Publication: Magyar Közlöny
Issue: MK-2001-66 (Year: 2001, Number: 66)
Era: 1990-2004
Section: a devizáról szóló 1995. évi XCV. törvény (a továbbiakban:
Paragraph Index: 32

(5) Az ügyvéd és az ügyvédi iroda, illetve a közjegyző a letétkezelésre átadott konvertibilis fizetőeszközt, továbbá a devizakülföldi ügyfele által letétkezelés, illetve bizalmi őrzés jogcímén konvertibilis pénznemben átadott vagy átutalt devizaösszeget felhatalmazott hitelintézetnél nyitott devizaszámlán tarthatja (ügyvédi letéti devizaszámla, közjegyzői bizalmi őrzési devizaszámla). Az ügyvédi letéti devizaszámlára, illetve a közjegyzői bizalmi őrzési devizaszámlára kizárólag ügyvédi letétkezelés, illetve közjegyzői bizalmi őrzés céljából teljesíthető befizetés, illetőleg átutalás, és e számláról valutafelvétel, illetőleg kifizetési (átutalási) megbízás kizárólag az ügyvédi letétkezelés, illetve a közjegyzői bizalmi őrzés szabályainak megfelelően (Ütv. 30. §-a, Ktv. 162—165. §-a) kezdeményezhető.

Source: https://magyarkozlony.hu/hivatalos-lapok/fe6b0a51f2a0007b0026fa1f19d8503bfc63bbc6/dokumentumok/911a3e5f57527769ed04dc338e59f5ba1def48f1/letoltes